En ny opgørelse fra Danmarks Statistik viser, at Nordjylland ikke har brug for så brede skolebænke, som resten af landets regioner. Der er i gennemsnit halvanden elev mindre i de nordjyske skoleklasser sammenlignet med landsgennemsnittet. På kommunelisten med færrest elever pr. klasse er Læsø på andenpladsen med et elevgennemsnit på kun 15,1 i klasserne, mens regionens største by Aalborg har et elevgennemsnit på 19,6 pr. klasse. Det er noget lavere end de øvrige storbyers gennemsnit, hvor København har et gennemsnit på 21,3, Odense 21,1 og Aarhus 21,2. Som resten af landet har også Nordjylland oplevet stigende pres på klasselokalerne, hvor der siden 2009 er kommet godt tre procent flere elever i klasserne. Den landsgennemsnitlige udvikling for samme tidsperiode 4,1 procent flere elever skoleklasserne, der omfatter både folkeskoler, friskoler og privatskoler.

Referat:
Der er i gennemsnit 19 elever pr. klasse i Region Nordjylland.